CELEX: 52020DP0040
Language: ro
Date: 2020-03-10 00:00:00
Title: Decizia Parlamentului European de a nu formula obiecții la Regulamentul delegat (UE) al Comisiei din 30 ianuarie 2020 de derogare de la Regulamentul delegat (UE) 2016/1149 al Comisiei de completare a Regulamentului (UE) nr. 1308/2013 al Parlamentului European și al Consiliului în ceea ce privește programele naționale de sprijin în sectorul vitivinicol (C(2020)00423 – 2020/2543(DEA))

6.8.2021   
            
            
               RO
            
            
               Jurnalul Oficial al Uniunii Europene
            
            
               C 316/13
            
         
      P9_TA(2020)0040
      Decizia de a nu formula obiecții la un act delegat: programele naționale de sprijin în sectorul vitivinicol
      Decizia Parlamentului European de a nu formula obiecții la Regulamentul delegat (UE) al Comisiei din 30 ianuarie 2020 de derogare de la Regulamentul delegat (UE) 2016/1149 al Comisiei de completare a Regulamentului (UE) nr. 1308/2013 al Parlamentului European și al Consiliului în ceea ce privește programele naționale de sprijin în sectorul vitivinicol (C(2020)00423 – 2020/2543(DEA))
      (2021/C 316/03)
      
         Parlamentul European,
      
                  —
               
               
                  având în vedere Regulamentul delegat al Comisiei (C(2020)00423),
               
            
                  —
               
               
                  având în vedere scrisoarea Comisiei pentru agricultură și dezvoltare rurală trimisă președintelui Conferinței președinților de comisie la 19 februarie 2020,
               
            
                  —
               
               
                  având în vedere articolul 290 din Tratatul privind funcționarea Uniunii Europene,
               
            
                  —
               
               
                  având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 (1) ale Consiliului, în special articolul 53 litera (b), articolul 53 litera (h) și articolul 227 alineatul (5) din acest regulament,
               
            
                  —
               
               
                  având în vedere articolul 111 alineatul (6) din Regulamentul său de procedură,
               
            
                  —
               
               
                  având în vedere recomandarea de decizie a Comisiei pentru agricultură și dezvoltare rurală,
               
            
                  A.
               
               
                  întrucât noile taxe vamale ad valorem de 25 % aplicate de SUA sectorului vitivinicol de calitate compromite grav eforturile costisitoare de promovare depuse de sector pentru a întări și consolida piața din SUA;
               
            
                  B.
               
               
                  întrucât, pe piața mondială a vinului, aplicarea acestor tarife va provoca pierderi semnificative și riscă să ducă la perturbări pe termen lung, întrucât vinurile cu valoare mai mare pot fi înlocuite cu produse de altă proveniență;
               
            
                  C.
               
               
                  întrucât Parlamentul, în rezoluția sa din 28 noiembrie 2019, a invitat Comisia să ia măsuri rapide pentru a sprijini sectoarele afectate, salută dispozițiile prezentului act delegat, dar regretă faptul că Comisia nu a activat încă măsurile din cadrul OCP pentru sectoarele afectate;
               
            
                  D.
               
               
                  întrucât flexibilitatea în gestionarea programelor de promovare, inclusiv posibilitatea de a schimba piețele țărilor terțe vizate oferă sectorului o posibilitate de a răspunde și de a se adapta la noile condiții de piață;
               
            
                  E.
               
               
                  întrucât autorizația de a prelungi campaniile de promovare dincolo de limita de cinci ani va facilita consolidarea piețelor și va răspunde unei cereri îndelungate din partea sectorului vitivinicol;
               
            
                  F.
               
               
                  întrucât punerea în aplicare rapidă a acestor flexibilități este esențială pentru eficacitatea și eficiența lor în ceea ce privește atenuarea presiunii asupra sectorului vitivinicol în urma contramăsurilor luate de SUA,
               
            
               
                  1.
               
               
                  declară că nu formulează obiecții la regulamentul delegat;
               
            
               
                  2.
               
               
                  încredințează Președintelui sarcina de a transmite prezenta decizie Consiliului și Comisiei.
               
            
         (1)  JO L 347, 20.12.2013, p. 671.